CELEX: 62016TN0137
Language: ro
Date: 2016-03-25 00:00:00
Title: Cauza T-137/16: Acțiune introdusă la 25 martie 2016 – Uniwersytet Wrocławski/Comisia și REA

6.6.2016   
            
            
               RO
            
            
               Jurnalul Oficial al Uniunii Europene
            
            
               C 200/27
            
         Acțiune introdusă la 25 martie 2016 – Uniwersytet Wrocławski/Comisia și REA
   (Cauza T-137/16)
   (2016/C 200/39)
   Limba de procedură: polona
   
      Părțile
   
   
      Reclamantă: Uniwersytet Wrocławski (Wrocław, Polonia) (reprezentant: W. Dubis, avocat)
   
      Pârâte: Comisia Europeană și Agenția Executivă pentru Cercetare (REA)
   
      Concluziile
   
   Reclamanta solicită Tribunalului:
   
               —
            
            
               Anularea Deciziei Agenției Executive pentru Cercetare (REA) privind rezilierea acordului de grant nr. 252908 pentru proiectul COSSAR (Cooperative Spectrum Sensing Algorithms for Cognitive Radio Networks) (PIEF-GA-2009-252908) încheiat la 26 iulie 2010 în cadrul celui de al șaptelea program-cadru al Uniunii Europene – Proiectul European de cercetare și formare Marie Curie pentru promovarea carierei și obligarea reclamantei la restituirea în parte a grantului, până la concurența sumelor de 36 508,37 EUR și 58 031,38 EUR, la returnarea cauțiunii Fondului de garantare în cuantum de 6 286,68 EUR precum și la plata penalităților contractuale în cuantum de 5 803,14 EUR;
            
         
               —
            
            
               obligarea REA la rambursarea în parte către reclamantă a grantului, până la concurența sumelor de 36 508,37 EUR și 58 031,38 EUR, la returnarea cauțiunii Fondului de garantare în cuantum de 6 286,68 EUR și la restituirea penalităților contractuale în cuantum de 5 803,14 EUR împreună cu dobânzile aferente, calculate din ziua efectuării fiecărei plăți până la data rambursării;
            
         
               —
            
            
               obligarea REA la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă un motiv de drept, în ceea ce privește interpretarea reținută de REA cu privire la dispozițiile din Anexa III. 3 litera j la acordul de grant.
   
               —
            
            
               Reclamanta susține că în acordul de grant nu a existat nicio definiție legală a formulării din decizia în litigiu iar sensul său real este în contradicție cu cele prezentate de REA. Reclamanta face referire la regulile interpretării gramaticale, funcționale și teleologice aplicabile în dreptul belgian care, în conformitate cu acordul de grant, sunt aplicabile în mod complementar.